  Туспуктэм: Руслан Нуриахметов Майя Бывальцева Росси азьмуртлэн Приволжск федерал округъя ужоскето муртэз Игорь Комаров Ижысь 88 номеро школаын ыбылӥськон дыръя быремъёслэн ӵыжы-выжыоссылы но матысь адямиоссылы куректэмзэ вераз. Со сярысь Удмуртиысь тӧролэн но кивалтэтлэн пресс-службазы ивортӥз. « Туннэ туж бадӟым куректон вуиз. Ортчыт лек учырын Ижкарысь 88 номеро школаын пиналъёс, отын ужасьёс быризы, дышетскисьёс сӧсырмизы. Быдэс кун тӥледын ӵош кайгыре. Сюлмысьтым куректэмме верасько но сӧсырмемъёслы ӝоггес йӧнаны сӥзисько. Быремъёслэн но шугдӟонэ шедемъёслэн ӵыжы-выжыоссылы одно ик вань юрттэт сётэмын луоз » Игорь Комаров, Росси азьмуртлэн Приволжск федерал коургъя ужоскето муртэз Та дырлы берло ивортонъёсъя, шимучыр сэрен 13 адями быриз. 26-19 куарусён Удмуртиын куректон унналъёсын ялэмын. Тегъёс: Ижкар Мерлык ИгорьКомаров  